[image: Melhus Fotball | Grafisk profil]                                                                                                          Oppdatert: 11.03.2022
Innholdsfortegnelse
Økonomi	1
Formål og Forutsetninger	1
Økonomi på avdelingsnivå	2
Økonomi på lagsnivå	4
Økonomirutiner	6

[bookmark: _Toc97932194]Økonomi
[bookmark: _Toc80526741][bookmark: _Toc97932195]Formål og Forutsetninger
Formålet med retningslinjene er å etablere sikre og effektive regnskaps- og økonomirutiner. Vårt mål er å forenkle arbeidsoppgavene slik at det blir minimal tidsbruk for deg som tillitsvalgte på administrative oppgaver. 

Rutinene har som hensikt å tydeliggjøre ansvarsfordelingen mellom hovedlaget og avdelingene i Melhus Idrettslag samtidig sørge for felles økonomirutiner for hele idrettslaget. Det er viktig å ha kjennskap til idrettslagets juridiske oppbygging og ansvarsforhold. Det er slik at avdelingene og avdelingsstyrene er underlagt hovedlagets arbeidsutvalg og årsmøte som kan gi avdelingsstyrene bindende instrukser eller omgjøre vedtak som er truffet, både økonomiske og i andre saker. Dette betyr at avdelingene ikke er økonomisk uavhengig ei heller de enkelte lagene, da hovedlaget er den juridiske enheten. 

Idrettslaget er pålagt å følge kalenderåret for regnskapet, og årsavslutning skjer den 31.12. hvert år. Idrettslaget er pliktig å utarbeide et årsregnskap som viser både den enkelte avdelingen og hele idrettslagets regnskapsforhold. Alle avdelingene følger samme kontoplan – idrettens kontoplan - som er tilpasset vårt behov.

Som kasserer/økonomiansvarlig har du i samarbeid med leder i avdelingen, oppgaven å sørge for at avdelingen har en sunn og god økonomi ihht. budsjetter og handlingsplaner. 

Bilag skal leveres etter gitte tidsfrister (ihht. Melhus Idrettslags eller avdelingens årshjul) til Effektiv Bedrift som fører regnskapet og utarbeider regnskapsrapporter. Da kasserer/økonomiansvarlig også har ansvar for avdelingenes materiell skal det føres lister som viser hva slags utstyr vi disponerer og loggføre hvor utstyret er til enhver tid dersom dette disponeres av trenere, lagledere eller andre. 





Viktige punkter:
· NIFs regelverk gjelder for organisasjoner, lag og foreninger som er medlemmer av NIF. Melhus Idrettslag er et idrettslag som er tilknyttet NIF og vi er derfor pliktig å følge NIFs regnskaps- og revisjonsbestemmelser i tillegg til norske lover og regler for øvrig. 
· Melhus Idrettslag er et fleridrettslag hvor hovedlaget er den juridiske enhet Jfr. Melhus Idrettslag sine lover §11, §12 og §13. For avdelingenes økonomiske forpliktelser hefter hele laget, og avdelinger kan ikke inngå avtaler eller representere laget utad uten styrets godkjennelse. Dvs. at avdelingene (med de ulike lagene) er økonomisk underlagt hovedlagets styre og årsmøte. Det er viktig å peke på at avdelingene (med de ulike lagene) i utgangspunktet ikke har egne inntekter. 

Fullmakt
Det er leder og/eller økonomiansvarlig i avdelingene som har fullmakt på avdelingskontoen og evt lagskonti. Alle fakturaer og utbetalingsbilag skal attesteres av enten leder eller ØA før bokføring og regnskapsføring. Den enkelte avdeling skal kun ha 1 foliokonto hvor alle innbetalingene gjennomføres. I tillegg er det anledning til å ha en særvilkårskonto om det er påkrevd. Betalinger foretas av Effektiv Bedrift AS. Alle konti skal være i Melhus Banken, bortsett fra Fotballavdelingen som har sine konti i Sparebank 1. 
Budsjett
Budsjettet skal utarbeides ihht. Idrettens kontoplan, og alle avdelingenene skal benytte de samme kontoklasser. Budsjettene vil bli registrert i regnskapssystemet noe som gjør at regnskapsrapportene kan sammenlignes med årets budsjett. 

Regnskapsmateriell 
Regnskapsmateriell skal leveres inn til fastsatte frister ihht. ”årshjulet” til Melhus Idrettslag. 
Fra arrangementer eller andre aktiviteter skal bilag leveres umiddelbart til avdelingskasserer etter gjennomføring. 

Bilag generelt
Alle bilag skannes til Effektiv Bedrift AS for attestering og utbetaling. 

Medlemslister
Det er viktig at hver avdeling oppnevner en ansvarlig for medlemslister og utsendelse av treningsavgifter som skjer via Hoopit. Dette er det økonomiske grunnlaget i hver avdeling. Hver avdeling sørger for å sende ut treningsavgifter. Når det gjelder medlemskontingent er det hovedlaget som har ansvar. 

INNTEKTER
Kiosksalg
Oppgjør for kiosksalget skal inneholde dato, salgsoppgjør og signatur fra 2 som er ansvarlig for dette oppgjøret. Oppgjør skjer på standardisert ”kasseoppgjør”-skjema. 

Lotteri (gjelder ikke alle avdelinger) 
Oppgjør for loddsalget skal inneholde dato, antall tillatt solgte lodd, antall solgte lodd og oppgjør over salget som signeres av 2 ansvarlige. 

Billettsalg (gjelder ikke alle avdelinger) 
Oppgjør for billettsalget skal inneholde dato, hvilket arrangement, billetter solgt fra nr. -til nr., antall solgte billetter og til hvilken pris. Oppgjøret signeres av 2 ansvarlige personer. Oppgjør skjer på standardisert bilag. 

Deltakeravgift 
Dersom avgiften betales kontant, skal det dokumenteres med navneliste og hva hver enkelt har betalt. Dette avstemmes mot sluttoppgjøret. Oppgjøret signeres av to ansvarlige personer. Oppgjør skjer på standardisert bilag. 

UTGIFTER
Faktura 
Alle fakturaer skal attesteres av ansvarlige personer. Innkjøp skal gjøres ihht fullmaktsmatrise. 

Kjøp fra leverandører
Hver avdeling skal, så langt det er hensiktsmessig, handle fra leverandører vi har avtaler med. Det er viktig at Melhus Idrettslag sitt kundenr, benyttes slik at vi får de avtalte rabatter, og at det oppgis hvilken avdeling/lag som skal ha fakturaen.

LØNN
Ansettelse
Trenere og instruktører anses for å være ansatt når de arbeider mer enn 4 timer pr. uke og lønnes ihht. kontrakt. Før utbetaling av lønn skal det etableres en kontrakt som er signert av leder i avdelingen og lønnsmottaker. Avdelingens kontrakter godkjennes gjennom vedtak i avdelingsstyrene og av hovedstyret (fullmaktsmatrise). Alle kontrakter skal arkiveres på digitalt av hovedlaget. 

Lønnsutbetaling 
Forskuddsbetalinger skal ikke forekomme. Som hovedregel er feriepenger inkludert i timelønn/honoraret dersom ikke annet er avtalt. Skattekort/frikort må innleveres før utbetaling. Timer føres på standardisert ”timelister”. Alle lønnsutbetalinger leveres til kontoret som registrerer disse i lønnssystemet. 

Skattefri utbetaling
Det er tillatt å utbetale inntil kr.10.000,- skattefritt pr. person pr. kalenderår uten at det medfører oppgaveplikt. Kan ikke utbetales i tillegg til lønn. 

Kjøregodtgjørelse
Det er tillatt å utbetale inntil kr.10.000,- i bilgodtgjørelse pr. person pr. år uten at dette er innberetningspliktig. Bilgodtgjørelse betales ut etter statens satser og krever en standardisert utfylt ”Reiseregning” signert av mottaker og attestert av prokurister før utbetaling. 
Ved krav om passasjertillegg, må passasjerene oppgis med navn. 






Dommerregninger
Melhus Idrettslag følger de enkelte særforbund sine satser og retningslinjer for dommeroppgjør.  Honorarer til enkeltdommere som overstiger 10 000,- per kalenderår er innberetningspliktig. Ved utbetaling til dommer for utført dømming er det nødvendig med en kvittering som viser dato, dommerens fulle navn, beløp og dommerens signatur for mottak av pengene. 

Lagleder (evt særskilt utnevnt økonomiansvarlig) er økonomiansvarlig for det enkelte lag. 
All økonomi skal gå gjennom de ulike avdelingene og det foretas sentral regnskapsførsel. Dette betyr at ingen lag kan operere med egne bankkonti utover de idrettslaget eier. Et lags overskudd overføres til neste år. Dersom laget oppløses tilfaller pengene avdelingen og kan eventuelt omdisponeres til andre lag. 

Følgende aktiviteter må (i de fleste tilfeller) dekkes av lagets midler: 
· Påmeldingsavgift til cuper og turneringer 
· Reise og opphold ifm. cuper og turneringer 
· Kostnader for treningsleir 
· Sosiale tilstelninger for spillere 
· Leie av ekstratimer til treninger utover det som er tildelt fra avdelingen 
· Eventuelt felles utstyr 

For å dekke slike kostnader må laget selv fremskaffe midler. Dette kan gjøres gjennom for eksempel sponsorinntekter og dugnader. Midlene kan ikke benyttes til å lønne trenere da det kun er avdelingene som har myndighet til å inngå trenerkontrakter, ikke det enkelte laget (ref. juridiske forhold). 

INNTEKTER
Sponsorinntekter 
Det enkelte lag kan inngå egne sponsoravtaler, forutsatt at de ikke er i konkurranse med noen andre bindende avtaler. Før avtale inngås skal detaljene sjekkes ut med avdelingsstyret. Hvis en sponsor finansierer kampdrakten kan kun Melhus Idrettslag, herunder avdelingene, standarddrakt benyttes. Ingen lag har anledning til å stille i drakter eller overtrekksdresser fra andre fabrikanter enn det som er godkjent av hovedlaget. 
Fakturering til sponsorer eller annonsører utføres av regnskapsfører via avdelingsstyret etter fakturagrunnlag. Sponsorer eller annonsører må motta faktura for at de skal kunne utbetale sin støtte. Fakturagrunnlaget må merkes nøye med hvilket lag/avdeling det gjelder. Kopi av avtaler skal oppbevares av avdelingsstyret.










Dugnader/lotteri/varetelling
Når et lag eller avdeling gjennomfører dugnader kan ikke pengene disponeres uten at det benyttes til idrettslig aktivitet som ovennevnte liste (ikke lønn til trenere). Pengene skal settes inn på respektive avdelingenes/lagets konto. Kasserer og hovedlagets regnskapsfører blir enig om hvordan bokføringen skal skje. Det skal sendes faktura (utstedes av Effektiv Bedrift etter gitte opplysninger) til firmaet hvor dugnaden er gjennomført merket med lagets navn. Det skal ikke mottas kontanter i forbindelse med slike dugnader / avtaler. 

Når et spillende lag har en dugnad eller lignende er dette i regi av idrettslaget. Det betyr ikke at pengene som lagene tjener på dugnader, sponsorer eller annet tilfaller klubben sentralt. Dette er penger som er tjent av og for utøverne, og skal gå til aktivitet.

DISPONERING AV MIDLER
Når laget ønsker å disponere midler fra lagskassen skal uttak av penger kun skje mot bilag, faktura eller forskudd etter bestemte prosedyrer. Pengene kan ikke overføres til en konto som ikke disponeres av kasserer og prokurist i respektive avdelingene. 

Bankkonto 
All økonomi i lagene skal gå gjennom avdelingene, med sentral regnskapsførsel. Dette betyr at lagene ikke kan operere med egne bankkonti e.l. Eventuelle kontanter som laget selv samler inn skal settes inn i banken på respektive avdelingens konto. I størst mulig grad er det ønskelig å unngå håndtering av kontanter. Sjekk med økonomiansvarlig/kasserer i ditt avdelingsstyre for prosedyrer.

Refusjon av utlegg 
Dersom lagleder må legge ut for en del av lagets utgifter (for eksempel påmelding til cuper og turneringer) blir disse refundert på følgende måte:
· Originale kvitteringer leveres/ sendes til avdelingskasserer. Bilagene godkjennes og attesteres av økonomiansvarlig/leder i avdelingen forutsatt at det finnes dekning i lagets tilgodehavende. Det er utarbeidet et eget skjema for dette formålet. Skjema heter” Skjema utlegg Melhus IL”, og finnes på www.melhusil.no. Husk at det tydelig må fremgå hvilken avdeling og hvilket lag det gjelder samt lagleders navn, adresse og bankgironummer. 

Forskudd 
I noen tilfelle kan lagleder motta forskudd for spesielle/større utlegg. Dette må avtales i hvert enkelt tilfelle med avdelingskasserer. Forskuddet overføres på nettbank, og lagleder står personlig ansvarlig for det mottatte beløp inntil oppgjør forevises. 











Lagets økonomiske oversikt 
Lagleder/økonomiansvarlig bør føre et eget internt regnskap over lagets inntekter og utgifter. 
Lagleder/økonomiansvarlig må, når han mottar ”lagsregnskapet”, kontrollere at dette stemmer med lagets interne føringer. Dersom det ikke stemmer må lagleder ta kontakt med avdelingskasserer. Det kan ha skjedd en feil og følgende må undersøkes: 
· Beløpet kan være ført på feil lag. Vi er helt avhengig av at lagleder melder fra når forventede inntekter ikke er fakturert og ført lagsregnskapet. 
· Bedriften har ikke betalt. Det er laget som har gjort avtalen og må følgelig også bære risikoen for at betalingen ikke kommer inn. Be ØA purre kravet. Dersom fakturaen ikke blir betalt etter 2 purringer må lagleder ta kontakt med bedriften og avklare forholdet.
· Bilag er ikke sendt inn til avdelingskasserer for refusjon. 

Lagsregnskapet sendes ut kvartalsvis eller på forespørsel til ØK på avdelingen. 

Skanning av bilag
Alle inngående fakturaer og utbetalingsbilag (utlegg etc.) skal skannes og sendes til elektronisk bilagsmottak, mil@ebilag.com, som håndteres av idrettslagets regnskapsfører  Effektiv Bedrift AS. Dette må sendes som en PDF- eller TIF-fil.

Ved innsending av faktura påføres avdeling og evt prosjekt/lag (J/G20XX) i emnefeltet i mailen. På bakgrunn av mottatte fakturaer og bilag vil regnskapskontoret legge betalingene til attestering av avdelingsleder/styreleder i hovedlaget. Etter attestering gjennomføres betalingene via remittering i regnskapssystemet. Ettersom bilagsmottaket håndteres av regnskapsfører og attesteres av leder på avdeling, tilsvarer dette dobbel godkjenning på alle kontobetalinger. 

Hvis fakturaer eventuelt mottas av lagleder/kasserer skal de snarest sendes videre på overnevnte mail.

For fakturering fra leverandører foretrekkes fakturering via EHF (elektronisk fakturering) som knyttes til idrettslagets organisasjonsnummer.

Det skal ikke gjennomføres utgående betalinger på bakgrunn av fullmakt i bank, kun interne føringer mellom idrettslagets konti, dette for å sikre at attestering og ogdkjenning gjøres ihht rutiner. Unntaksvis kan økonomiansvarlig på avdeling gjøre betalinger i nettbank dersom det er faktura som haster, men da etter avtale med økonomiansvarlig i hovedlaget. Bilaget skal skannes inn til bilagsmottaket og attesteres ihht rutine i ettertid.

Refusjon av utlegg
Fyll ut skjema for utlegg og legg ved originalkvittering. Påfør avdeling og lag (J/G20XX) og send til mil@ebilag.com. Avdelingene kan spare seg arbeid ved at det kun er lagenes ØA som sender inn skjemaet for refusjon av utlegg. Dette eliminerer feil i innsendingen og sikrer at ØA har bedre oversikt over lagets utgifter. Dersom lagets ØA selv har foretatt utlegget og sender inn skjemaet på vegne av seg selv, ivaretas fortsatt totrinnssigneringen iom at avdelingens ØA attesterer etter at Effektiv Bedrift har håndtert bilaget i bilagsmottaket. 


Utsendelse av faktura
Ved utgående fakturering, fyll ut skjema fakturagrunnlag som oversendes på samme mail. Effektiv Bedrift vil utstede og sende ut fakturaen. 

Utgående fakturaer/kundefordringer følges opp automatisk i Tripletex med en betalingspåminnelse (uten renter og gebyrer) 5 dager etter forfall. ØA på håndball- og fotballavdeling er gitt tilganger i Tripletex til å følge opp utgående faktura for egen avdeling, og har ansvaret for å følge opp ubetalte regninger fra dag 7. Purring kan gjerne foretas på lagsnivå (fra utsteder). Avdelingene kan selv sende purring på nytt fra Tripletex, evt varsle Effektiv Bedrift om kreditering dersom faktureringsgrunnlaget er bortfalt. 

Interne transaksjoner
Ved interne føringer i klubben som for eks overføringer mellom lag osv, fyll ut skjema for interne transaksjoner og send til samme mailadresse.

Korrigeringer på internbilag
Effektiv Bedrift tillater at fotball og håndball kan foreta korrigeringer på internbilag selv (f.eks prosjekt og lagoverføringer). Mail sendes da til Effektiv Bedrift med forklaring på hva som er korrigert og hvorfor. Avdelingene må være klar over at dersom korrigeringen skaper merarbeid vil kostander påløpe, og evt korrigeringer gjøres derfor på eget ansvar. Dersom Effektiv Bedrift skal foreta korreksjoner, benyttes skjema for interne overføringer. Dette sendes til mil@ebilag.com. 

Attestasjonsrutiner
Alle bilag og fakturaer som blir skannet inn blir sendt videre til avdelingens ØA for attestering før utbetaling vil finne sted. Det kan forekomme at hovedkasserer i avdeling ønsker nærmere forklaring eller godkjenning fra den som har sendt bilaget, kopi av bilag videresendes da på mail til vedkommende.

Purringer/inkassovarsel på inngående faktura
Avdelingene bør selv bruke oppslagsfunksjonene i Tripletex for å sjekk om kryssende betalinger før purringer sendes til bilagsmottak. Avdelingene kan også selv stå for kontakten med kreditorer som har sendt purringen. 

Bankkontoer
Hvert enkelt lag ha sin egen bankkonto, hvor man kan sette inn penger (egenandeler etc), men hvert enkelt lag vil ikke få fullmakt til å foreta betalinger. ØA på lagsnivå skal kun ha innsynsrett på bankkonto. Utbetalinger skjer ihht økonomirutinene. For fotballavdelingens konti styres brukertilganger på lagsnivå av ØA i hovedlaget. ØA på avdeling oversender endringer til ØA i hovedlaget. For håndballavdelingen bestilles nye tilganger via ØA på håndballavdelingen til ØA i hovedlaget. 

Regnskap og prosjekt (lag)
Det føres et eget regnskap for hver enkelt avdeling og hvert lag (prosjekt) i de avdelingene dette er aktuelt. Dette gjøres ved at alle bilag merkes med avdeling og lag ved føring i regnskapet. Det er derfor helt vesentlig at alle innkommende bilag og fakturaer merkes med riktig avdeling og evt lag. Dette må også opplyses til de enkelte leverandørene.

Sammenhengen mellom resultat og saldo på bank
På bakgrunn av overstående punkter vil det bli rapportert et regnskap for hver enkelt avdeling kvartalsvis eller oftere dersom saldo på remitteringskontoen blir uforsvarlig lav. Hovedlaget vil da be avdelingene om å foreta bankavstemming. Dette vil vise alle inntekter og kostnader, og avdelingens resultat. Resultatet som fremgår i avdelingsregnskap og prosjektregnskap vil også være avdelingens/lagets saldo på bank. Ved oppstart 01.01.XX vil hver avdeling og prosjekt få sin saldo på bank ved årsslutt forrige år postert inn i avdelings-/prosjektregnskapet som inngående saldo. Dette gjøres av Effektiv Bedrift. 

Når det gjelder inntekter, skal hver avdeling/hvert lag sette inn på sin bankkonto (som tidligere). Alle slike inntekter vil regnskapskontoret kvartalsvis føre inn som inntekt på den respektive avdeling, slik at resultat og «banksaldo» blir oppdatert og riktig. Økonomiansvarlig for hver enkelt avdeling, må derfor gå igjennom alle innbetalinger kvartalsvis, og sende skjema for kvartalsavslutning til mil@ebilag.com. Det betyr at det er hver enkelt avdeling sin kasserer/lagleder som er ansvarlig for innbetalinger og oppfølging av egenandeler til turneringer etc.

NB! Mail som blir sendt til mil@ebilag.com vil ikke bli lest. Det er kun vedlegget som blir hentet opp i systemet. Så informasjon som avdeling/prosjekt må påføres direkte på fakturaen og som emnefeltet i mailen. Hvis det er noen informasjon utenom det, send mail til økonomiansvarlig i hver avdeling som tar det videre med Effektiv Bedrift AS. Dette forenkler rapporteringen, og det blir bedre å få en totaloversikt for hele idrettslaget til enhver tid. 

For å unngå mange henvendelser til Effektiv Bedrift rettes spørsmål vedrørende prosjektregnskap fra de ulike lagene til ØA på avdeling som så tar henvendelsen videre til Effektiv Bedrift og/eller ØA i hovedlaget. 

Betalinger til utlandet
Ved betalinger til utlandet skal det utøves særskilt aktsomhet da denne typen betalinger kan være tilknyttet kjent svindelvirksomhet mot frivillige lag og organisasjoner. Det samme gjelder dersom man mottar anmodning om å gjennomføre en betaling via e-post. I slike tilfeller må alltid betalingen verifiseres ved telefonisk kontakt med avsender av e-posten. 

